Η επίδραση της διαθεσιμότητας μοσχίδων αντικατάστασης στην εφαρμογή του προγράμματος γενετικής βελτίωσης των αγελάδων φυλής Χολστάιν στην Ελλάδα
Creators: name: Τσιώκος, Δημήτρης Αποστόλου
Publisher: name: Aristotle University of Thessaloniki
Year: 2007
Subjects: Μοσχίδες αντικατάστασης
Γενετική βελτίωση
Χολστάιν
Αγελάδες
Heifers
Genetic evaluation
Cows

description: Ο σκοπός της παρούσας εργασίας ήταν να διερευνηθεί η επάρκεια μοσχίδων αντικατάστασης στον υφιστάμενο πληθυσμό των αγελάδων φυλής Χολστάιν. Στην εργασία διερευνώνται επίσης οι λόγοι για τους οποίους συνεχίζεται η εισαγωγή μοσχίδων, εξετάζεται το ποσοστό συμμετοχής των ζώων εισαγωγής στον ελεγχόμενο πληθυσμό και συγκρίνονται οι αποδόσεις τους με τις αποδόσεις των ζώων αντικατάστασης τα οποία έχουν παραχθεί στην Ελλάδα.Τα στοιχεία της εργασίας προέρχονταν από μονάδες μελών της Ένωσης Φυλής Χολστάιν Ελλάδας στις οποίες εφαρμόζεται πρόγραμμα ελέγχου των αποδόσεων. Η χρονική περίοδος συλλογής των στοιχείων ήταν από τις 1/1/2004 έως και τις 31/12/2006. Μετά από την εφαρμογή των περιορισμών, τα στοιχεία της μελέτης αποτελούνταν από τα στοιχεία 4333 τοκετών μοσχίδων, την αντίστοιχη γαλακτοπαραγωγή και τα στοιχεία 3845 απομακρύνσεων αγελάδων από 15 μονάδες της Ένωσης Φυλής Χολστάιν Ελλάδος. Για τον υπολογισμό των αποτελεσμάτων γαλακτοπαραγωγής χρησιμοποιήθηκαν, μετά την εφαρμογή περιορισμών, τα στοιχεία, 1440 αγελάδων του έτους 2004, 6343 αγελάδων του έτους 2005 και 9140 αγελάδων του έτους 2006, από 22, 40 και 63 μονάδες αντίστοιχα.Η πραγματική γαλακτοπαραγωγή και η γαλακτοπαραγωγή 305 ημερών για την διάρκεια της παραγωγικής ζωής, βρέθηκε κατά την περίοδο 2004 έως 2006, 9258 χγρ και 8261 χγρ κατά μέσο όρο αντίστοιχα. Η διάρκεια γαλακτοπαραγωγής βρέθηκε κατά μέσο όρο 348 ημέρες για την περίοδο 2004 έως 2006. Οι μέσοι όροι χαρακτηριστικών παραμέτρων του πληθυσμού που εξετάστηκε για τα έτη 2004 έως 2006 ήταν :ηλικία πρώτου τοκετού 27,8 μήνες, πραγματική γαλακτοπαραγωγή πρώτης γαλακτικής περιόδου 9340 χγρ, γαλακτοπαραγωγή 305 ημερών πρώτης γαλακτικής περιόδου 8000 χγρ, διάρκεια γαλακτοπαραγωγής πρώτης γαλακτικής περιόδου 365 ημέρες, ηλικία κατά την απομάκρυνση 69,5 μήνες, αριθμός γαλακτικών περιόδων κατά την απομάκρυνση 2,7, πραγματική γαλακτοπαραγωγή την τελευταία γαλακτική περίοδο πριν την απομάκρυνση 9686 χγρ, γαλακτοπαραγωγή 305 ημερών την τελευταία γαλακτική περίοδο πριν την απομάκρυνση 8293 χγρ, διάρκεια γαλακτοπαραγωγής τελευταίας γαλακτικής περιόδου πριν την απομάκρυνση 381 ημέρες και μεσοδιάστημα τοκετών 428 ημέρες. Η θνησιμότητα των μόσχων (9,6%), που είναι σημαντικός παράγοντας καθορισμού της διαθεσιμότητας μοσχίδων αντικατάστασης, δεν φαίνεται να επηρεάζει τον αριθμό των εισαγόμενων ζώων επειδή, σύμφωνα με τα διαθέσιμα στοιχεία δεν διαφέρει σημαντικά από τα αντίστοιχα ποσοστά άλλων χωρών. Επίσης το ποσοστό αντικατάστασης κατά μέσο όρο βρέθηκε ίσο με 38,3 %, το ποσοστό απομάκρυνσης 26% και το ποσοστό διαθέσιμων μοσχίδων αντικατάστασης 33,1%.Το διάστημα 2004 έως 2006 ποσοστό 43,5% των μοσχίδων που χρησιμοποιήθηκαν είχαν γεννηθεί στην Ελλάδα και το 56,5% προήλθαν από το εξωτερικό. Μετά από σύγκριση μεταξύ των μοσχίδων που γεννήθηκαν στο εξωτερικό και των μοσχίδων που γεννήθηκαν στην Ελλάδα, βρέθηκε ότι είχαν παρόμοια πραγματική (9343 χγρ και 9483 χγρ) και γαλακτοπαραγωγή 305 ημερών (7975 χγρ και 8086 χγρ). Επίσης η ηλικία πρώτου τοκετού για τις ελληνικές μοσχίδες ήταν ελάχιστα κάτω από το μέσο όρο (2,29 έτη). Σύμφωνα με τα αποτελέσματα της στατιστικής ανάλυσης, οι διαφορές ηλικίας πρώτου τοκετού μεταξύ των διαφόρων χωρών προέλευσης ήταν στατιστικά σημαντικές και η ηλικία πρώτου τοκετού στην Ελλάδα ήταν χαμηλότερη από όλες τις χώρες με εξαίρεση την Ουγγαρία και Ολλανδία που ήταν ίδια, αλλά και η ηλικία πρώτου τοκετού επηρεάζει σημαντικά τη γαλακτοπαραγωγή της πρώτης γαλακτικής περιόδου, μιας και όσο μεγαλύτερη η ηλικία τόσο αυξάνει και η γαλακτοπαραγωγή. Διαφορές στο ύψος της γαλακτοπαραγωγής της πρώτης γαλακτικής περιόδου εμφανίζονται και μεταξύ των διαφορετικών καταγωγών των μοσχίδων, αλλά και μεταξύ των τριών ετών της εργασίας.Το μεγαλύτερο ποσοστό αγελάδων που απομακρύνθηκαν τα έτη αυτά είχαν χώρα γέννησης την Ελλάδα και ήταν 79,3%, το 2004, 67,4% το 2005 και 57,8% το 2006. Η σύγκριση των αποδόσεων μέσης πραγματικής και γαλακτοπαραγωγής 305 ημερών μεταξύ των απομακρυνομένων αγελάδων που προέρχονταν από την Ελλάδα και των αγελάδων προέλευσης εξωτερικού για όλα τα έτη έδειξε ότι οι εισαγόμενες αγελάδες είχαν υψηλότερη πραγματική και γαλακτοπαραγωγή 305 ημερών τελευταίας γαλακτικής περιόδου κατά 37 χγρ και 116 χγρ αντίστοιχα. Οι αγελάδες που γεννήθηκαν στην Ελλάδα είχαν κατά μέσο όρο υψηλότερη ηλικία κατά την απομάκρυνση (6,3 έτη), και πραγματοποίησαν περισσότερες γαλακτικές περιόδους (3,2). Σύμφωνα με τα αποτελέσματα της στατιστικής ανάλυσης η ηλικία απομάκρυνσης των αγελάδων διαφέρει σημαντικά σε σχέση με τη χώρα προέλευσής τους. Επίσης οι διαφορές στην ηλικία απομάκρυνσης των αγελάδων μεταξύ των τριών ετών εφαρμογής του προγράμματος είναι σημαντικές καθώς και μεταξύ των διαφόρων επιπέδων ύψους γαλακτοπαραγωγής 305 ημερών.
description: The aim of this study was to examine the sufficiency of replacement heifers in the Holstein cow's population. Also in this study the reasons for the continuation of heifer imports and the percentage of imported animals in the population are examined and the production of imported cows and cows born in Greece are compared.The data of this study came from dairy farms of members of the Holstein Association of Greece. The time period of the data collection was from 1/1/2004 to 31/12/2006. After the application of data restrictions the dataset of the study consisted of the birth and production data of 4333 heifer calvings and 3845 cow cullings from 15 dairy farms of the Holstein Association of Greece. For the calculation of the life time lactation results, data from 1440 cows in 2044, 6343 cows in 2005 and 9140 cows in 2006 were used, from 22, 40 and 63 dairy farms. The mean true lactation and mean 305 days lactation of the duration of the cows life time, was found to be, for the period 2004 to 2006, 9258 kilos and 8261 kilos. The mean lactation duration was found 348 days for the period 2004 to 2006. The mean figures of the population parameters for the period 2004 to 2006 were: age at first calving 27,8 months, true lactation at first lactation period 9340 kilos, 305 days lactation of the first lactation period 8000 kilos, duration of lactation of first lactation period 365 days, age at culling 69,5 months, number of lactation periods at culling 2,7 , true lactation at the last lactation period before culling 9686 kilos, 305 days lactation at the last lactation period before culling 8293 kilos, duration of lactation at the last lactation period before culling 381 days and calving interval 428 days. The calves mortality (9,6%) is an important factor that determines the availability of replacement heifers, but it does not seem to affect the number of imported heifers because, according to the data, it does not differ much from mortality of other countries. Also the replacement percentage in the farm was found to be 38, 3%, the culling percentage 26% and the percentage of available replacement heifers 33, 1%.At the period 2004 to 2006 43, 5% of the heifers used were born in Greece and 56, 5% were imported. After a comparison between the heifers born in Greece and the82heifers imported, it was found that they had similar true mean lactation (9343 and 9483 kilos and mean 305 days lactation (7975 an 8086 kilos). Also the age at first calving for the Greek heifers was slightly bellow the average (2, 29 years). According to the results of statistical analysis, the differences of age at first calving between the several countries of origin were statistically important and the age at first calving in Greece was lower than all other countries with the exception of Hungary and Netherlands which were the same. Also the age at first calving affects the milk production of the first lactation period, since the bigger the age the higher the milk production. Differences in the milk production of the first lactation period were also found between the different countries of origin and the different years of first calving. The largest percentage of culled cows had Greece as country of origin and were 79, 3% in 2004, 67, 4% in 2005 and 57,8% in 2006. The comparison of true lactation and 305 days lactation between the culled cows born in Greece and those imported, showed that the cows born in other countries than Greece had higher production (36 kilos and 116 kilos). The cows born in Greece had higher age at culling (6,3 years) and produced in more lactation periods (3,2). According to the results of statistical analysis, the age at culling differs significantly between the countries of origin. Also the differences are significant between 305 days lactation heights and between the years of culling.